CONVOCATORIA E BASES PARA A PROVISIÓN DO POSTO DE XERENTE DO CONSORCIO PROVINCIAL DE PONTEVEDRA PARA A PRESTACIÓN DE SERVIZOS DE INCENDIOS E SALVAMENTO
ADMINISTRACIÓN LOCAL — Provincial — Consorcio Provincial de Pontevedra para a Prestación de Servizos Contraincendios e Salvamento (Persoal, oposicións, 10/11/2015)

Mediante Resolución da Presidencia, de data 27 de outubro de 2015, aprobouse a convocatoria e bases para a provisión do posto de xerente do Consorcio provincial de Pontevedra para a Prestación do Servizo contra Incendios e Salvamento, cuxo texto literal é o seguinte: Esta convocatoria ten por obxecto a selección, de acordo cos principios de igualdade, obxetividade, mérito e capacidade, en virtude do artigo 13 do Estatuto Básico do Empregado Público, aprobado pola Lei 7/2007, do 12 de abril, para a contratación mediante Contrato Especial de Alta Dirección do posto que se relaciona: Denominación do posto: Xerente Consorcio de Provincial de Pontevedra para a Prestación do Servizo de Incendios e Salvamento Réxime laboral: Contrato laboral de carácter especial de alta dirección ao amparo do previsto no Real Decreto 1382/1985, de 1 de agosto, polo que se regula a relación laboral de carácter especial do persoal de alta dirección. Retribucións: As reguladas no Orzamento do Consorcio Provincial de Pontevedra para a Prestación do Servizo de Incendios e Salvamento (2015: 32.235,40 €/anuais). Funcións: As atribuídas nos Estatutos do Consorcio Provincial de Pontevedra para a Prestación do Servizo de Incendios e Salvamento, aprobados mediante Decreto 36/2011, de 27 de febreiro, polo que se aproba a constitución do Consorcio Provincial de Pontevedra para a Prestación de Servizos de Incendios e Salvamento e os seus estatutos e concretamente no artigo 16. Duración do contrato: ata que se resolva polo órgano competente o seu cesamento.2.1.—Segundo determina a Disposición adicional vixésima, punto 5 da lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, poderán formar parte desta convocatoria aqueles/as interesados que no último día de presentación de solicitudes ostenten a condición de funcionario de carreira ou laboral fixo da Xunta de Galicia ou da Deputación Provincial de Pontevedra, e reúnan os requisitos que se relacionan no apartado 2.2 seguinte. No caso de resultar deserta esta convocatoria, estarase ao establecido na Base 12ª. 2.2.—Para seren admitidos neste proceso selectivo os aspirantes deberán reunir os seguintes requisitos: a) Ter a nacionalidade española, sen prexuízo do disposto no artigo 57 da Lei 7/2007, do 12 de abril, do estatuto básico do empregado público, a respecto do acceso ó emprego público de nacionais doutros estados. b) Ter cumpridos os dezaseis anos de idade e non exceder a idade máxima de xubilación forzosa. c) Estar en posesión dunha titulación superior universitaria de: licenciado/a ou graduado/a en Enxeñería, Administración e dirección de empresas, Dereito ou equivalentes. d) Posuír a capacidade funcional para o desempeño das tarefas habituais do posto á que aspira, non padecer enfermidade nin estar afectado por ningunha limitación física ou psíquica incompatible co desempeño das correspondentes funcións. e) Non estar separado mediante expediente disciplinario do servizo de calquera Administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario do que estivese separado ou inhabilitado. No caso de ser nacional doutro estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ó emprego público. f) Non atoparse incurso en ningunha das causas de incapacidade ou incompatibilidade que determine a lexislación vixente. Todos os requisitos esixidos no apartado anterior deberán posuílos os aspirantes o día que remate o prazo para presentar as solicitudes.3.1.—As persoas que desexen tomar parte nesta convocatoria deberán facelo constar mediante unha instancia dirixida á presidenta do Consorcio Provincial de Pontevedra. A instancia conterá, polo menos, os datos persoais do solicitante co seu enderezo e a denominación do posto ó que opta e declaración responsable de que reúnen todos e cada un dos requisitos esixidos na data en que remate o prazo de presentación de instancias. No Rexistro xeral da Deputación facilitaráselles ós interesados o modelo de solicitude, que tamén se pode descargar na páxina web da Deputación, na seguinte dirección www.depo.es (modelo 921.001). No caso de equivalencia ou homologación de titulacións esta deberá xustificarse co certificado expedido polo organismo competente para establecelas.3.2.—A presentación de solicitudes poderá facerse ben no rexistro do Consorcio sito no Pazo Provincial (Avda. Montero Ríos s/n-Pontevedra) en horario de 8:30 a 14:30 horas e de 17:00 a 19:00 horas de luns a venres, e de 9:00 a 13:00 horas os sábados, ou ben de calquera das formas establecidas no art.38.4 da Lei 30/92, do 26 de novembro, de réxime xurídico das administracións públicas e do procedemento administrativo común. As solicitudes que se presenten a través da oficina de correos deberán entregarse en sobre aberto para ser seladas e datadas polo funcionario de Correos antes de seren certificadas. Neste caso deberá remitirse a solicitude rexistrada por fax ao seguinte número: 986747391 antes da finalización do prazo de presentación de solicitudes. O domicilio que figure nas instancias considerarase como o único válido para os efectos das notificacións e serán responsabilidade do/a aspirante tanto os erros na súa consignación como a comunicación de calquera cambio.3.3.—Os interesados deberán achegar á solicitude antes de rematar o prazo de presentación de instancias, en orixinal ou fotocopia compulsada: a) Fotocopia do DNI ou tarxeta acreditativa expedida polas autoridades competentes no caso de cidadáns comunitarios b) Título académico requirido. c) Currículum vitae con fotografía, facendo constar cantos méritos estimen oportunos. d) Documentación acreditativa dos mérito que aleguen. De non achegarse no prazo indicado no apartado 3.4, non serán valorados en ningún caso polo tribunal cualificador. e) Proxecto directivo, adecuado ao perfil e funcións do posto de traballo a desenvolver, que conterá como mínimo referencia á normativa, ao ámbito de actuación do servizo de intervención en emerxencias dependente do Consorcio, ás actividades de control relacionadas coa xestión funcional e operativa do servizo, e ás actividades relacionadas coa dirección e xestión administrativa dos servizos prestados polo Consorico. O proxecto non poderá superar os 20 folios de extensión, a dobre espazo a unha soa cara, coa letra Arial tamaño 11 3.4.—O prazo para presentar as solicitudes será de sete días hábiles, contados a partir do día seguinte ao da publicación do anuncio da convocatoria no Boletín Oficial da Provincia de Pontevedra (BOP). 3.5.—Os aspirantes con algunha discapacidade deberán indicalo na súa solicitude e, cando sexa necesario, solicitarán as posibles adaptacións de tempo e de medios para realizar os exercicios.3.6.—Os aspirantes quedan vinculados ós datos que consten na súa solicitude, o que implica coñecemento e aceptación destas bases reguladoras.3.7.—Esta documentación e os méritos alegados polos participantes deberán presentarse en orixinal ou fotocopia compulsada. O anuncio da convocatoria do presente proceso selectivo publicarase no Boletín Oficial da Provincia de Pontevedra e na páxina web do Consorcio e da Deputación Provincial. Os sucesivos anuncios deste procedemento na páxina web do Consorcio e da Deputación Provincial de Pontevedra.5.1. Unha vez expirado o prazo de presentación de instancias á Presidencia do Consorcio ditará resolución, no prazo máximo de tres días hábiles, declarando aprobada a relación de admitidos e excluídos e especificando, no seu caso, os motivos de exclusión, que se publicará na páxina web do Consorcio e da Deputación.5.2. Os aspirantes excluídos ou omitidos disporán dun prazo de 3 días hábiles, contados a partir do seguinte ó da publicación da resolución para poder emendar, no seu caso, o defecto que motivase a exclusión. No suposto de producírense reclamacións deberá ditarse unha nova resolución estimándoas ou desestimándoas, aprobar a lista definitiva e ordenar a súa publicación na páxina web da Deputación e Consorcio.5.3. Contra a resolución da presidenta, aprobatoria da lista definitiva, poderase interpoñer recurso potestativo de reposición ante o mesmo órgano que a ditou, no prazo dun mes a partir do día seguinte ó desta notificación (artigos 107 e 117 da Lei 30/92, do 26 de novembro, modificada pola Lei 4/99, do 13 de xaneiro) ou ben un recurso contencioso-administrativo perante o Xulgado do Contencioso-Administrativo de Pontevedra, segundo o artigo 46 da Lei 29/98, do 13 de xullo, reguladora da xurisdición contencioso-administrativa.5.4. O feito de figurar incluído na relación de admitidos non significa que se lles recoñeza ós interesados posuír os requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen as probas selectivas. O tribunal cualificador estará integrado polos seguintes membros cos respectivos suplentes: Presidente: Funcionario/a de carreira ou laboral fixo designado pola Deputación Secretaria: A secretaria-interventora do Consorcio Vogais: Un/ha funcionario/a de carreira ou laboral fixo designado pola Dir. Xeral de Emerxencias Un/ha funcionario/a de carreira ou laboral fixo designado pola Deputación O tribunal poderá ser asistido por persoal técnico, que poderá participar nas deliberacións con voz pero sen voto. O tribunal de cualificación deberá constituírse na data que designe a presidenta, entendéndose validamente constituído cando asista a maioría absoluta dos membros, titulares ou suplentes, no que se incluirá presidente/a e secretario/a. Na sesión constitutiva adoptaranse as decisións pertinentes para o correcto desenvolvemento das probas selectivas. A partir da sesión de constitución do tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ó disposto na Lei 30/92, do 26 de novembro, e ás bases reguladoras desta convocatoria. En caso de ausencia do presidente/a ou secretario/a actuará no seu lugar un vocal. Unha vez comprobado o cumprimento dos requisitos esixidos para participar na convocatoria, a selección será efectuada polo sistema de concurso-oposición, e constará de tres fases. A primeira fase, consistirá na valoración dos méritos alegados e do proxecto directivo presentado ata un máximo de 70 puntos. A segunda fase, consistirá nunha entrevista persoal, que se valorará ata un máximo de 28 puntos. A terceira fase, obrigatoria e non eliminatoria, consistirá nunha proba de galego, que se valorará de 0 a 2 puntos. A valoración das distintas fases do procedemento de selección, cuxa puntuación global non excederá de 100 puntos, realizarase polo tribunal cualificador consonte os criterios que se indican a continuación: A puntuación máxima da primeira fase será de 70 puntos, consonte a seguinte distribución: a) Cursos, másteres e posgraos Valoranse os cursos, másteres ou posgraos, directamente relacionados co posto de traballo a desenvolver, impartidos por centros de titularidade pública ou privada debidamene homologados, a razón de 0,02 puntos por hora, consonte aos seguintes máximos: Non se valorarán cursos de duración inferior a 30 horas, nin xornadas, simposios, encontros, seminarios ou similares, estean ou non relacionados directa ou indirectamente co posto. b) Nivel de galego: máximo 1 punto Só se valorará o nivel máis alto, de forma que non se valorarán de forma acumulativa. Por experiencia no eido da xestión económica, contratación de bens e servizos, e recursos humanos, 1 punto por ano ou fraccións superior a seis traballado ata un máximo de 10 puntos. Por experiencia de intervención en emerxencias (actuacións, xestión, equipos, etc.), 2,00 puntos por ano de traballo ou fracción superior a seis meses, ata un máximo de 20 puntos. Por experiencia como xerente en consorcios de bombeiros, ou como xerente en entidades xurídico-públicas relacionadas coas emerxencias e salvamento, 3,00 puntos por ano traballado ou fracción, ata un máximo de 30 puntos. Valorase a adecuación ao perfil e funcións do posto de traballo a desenvolver, a claridade e rigor no desenvolvemento dos contidos mínimos indicados na Base 3.3. d e nas aportacións do aspirante, a capacidade de síntese, e o respecto do formato e da extensión máxima prevista. Para acceder á 2ª fase do procedemento selectivo, o/a candidato/a deberá obter cando menos unha puntuación total de 35 puntos na primeira fase. Calquera candidato/a cunha puntuación inferior á sinalada, será declarado NON APTO e excluído/a do procedemento de selección. A relación coas puntuacións obtidas polos/as aspirantes publicarase na páxina web do Consorcio e da Deputación Provincial, e disporán dun prazo dun día (1) hábil, seguinte ao da súa publicación, para presentar as reclamacións que consideren oportunas. A data para dar a coñecer a resolución de reclamacións e a realización da 2ª fase (entrevista) publicarase na páxina da Deputación Provincial e do Consorcio. A puntuación máxima correspondente a esta fase é de 28 puntos. Os/as candidatos/as deberán presentarse á proba provistos de DNI ou documento fidedigno acreditativo da súa identidade. A entrevista versará sobre o proxecto directivo e aspectos relacionados directamente coas funcións do xerente. O Tribunal cualificador realizará aos aspirantes as preguntas que teña por conveniente para avaliar a súa idoneidade para o posto de traballo. Para acceder á 3ª fase do procedemento selectivo (proba de galego), o/a candidato/a deberá obter cando menos unha puntación total de 14 puntos na 2º fase. Calquera candidato/a cunha puntuación inferior á sinalada, será declarado/a NON APTO e excluído/a do procedemento de selección. A relación coas puntacións obtidas polos/as aspirantes publicarase na páxina web do Consorcio e da Deputación Provincial, e disporán dun prazo dun (1) día hábil, seguinte ao da súa publicación, para presentar as reclamacións que consideren oportunas. A data para dar a coñecer a resolución de reclamacións e a realización da 3ª fase (proba de galego) publicarase na páxina da Deputación Provincial e do Consorcio. De carácter obrigatorio e non eliminatorio. Consistirá na tradución directa ó idioma galego, sen axuda do dicionario, dun texto en castelán elixido polo tribunal. O exercicio obrigatorio e non eliminatorio sobre o coñecemento do idioma galego cualificarase de cero (0) a dous (2) puntos. Quedan exentos desta proba os aspirantes que acrediten posuír o Celga 4. En calquera dos casos outorgaráselle a cualificación máxima (2 puntos). 8.1.—A data e mais a hora na que deberá constituírse o tribunal para valorar os meritos e proxecto directivo serán determinados pola presidenta mediante resolución, xuntamente coa aprobación da lista definitiva de admitidos, que se publicará nos na páxina web do Consorcio e da Deputación Provincial, cando menos con dous días hábiles de antelación.8.2.—Os aspirantes serán convocados para a realización da entrevista nun único chamamento e quedarán decaídos no seu dereito os que non comparezan, salvo en casos debidamente xustificados, que resolverá o tribunal. A puntuación máxima do proceso selectivo virá determinada pola suma das puntuacións obtidas nas tres fases tal e como se establece na base 7. En caso de empate, a orde establecerase atendendo a maior puntuación obtida na avaliación da experiencia dos candidatos; en caso de persistencia do empate, atenderase á maior puntuación na entrevista persoal. As puntuacións faranse públicas na páxina web do Consorcio e da Deputación, a fin de que os posibles interesados podan formular alegacións ante o tribunal no seguinte día ao de publicación. O tribunal formulará proposta de contratación a favor do candidato que obtivese a puntuación máis alta.1. O aspirante proposto achegará, dentro do prazo de 3 días hábiles, contados desde a publicación da puntación, os documentos acreditativos de capacidade e mais os requisitos esixidos na convocatoria: a) Fotocopia debidamente compulsada do título académico esixido para o ingreso b) Certificado médico, sen prexuízo dun posterior recoñecemento c) Declaración xurada de estar separado do servizo das administracións públicas nin estar incurso nalgunha das causas de incapacidade ou incompatibilidade determinadas na lexislación vixente d) Número da Seguridade Social e) Certificado do número de conta bancaria 2. Quen non presentase a documentación sinalada anteriormente dentro do prazo fixado, salvo causa de forza maior, non poderá ser contratado. Ao abeiro do artigo 14 do Consorcio o nomeamento e a formalización do contrato co candidato/a proposto/a polo tribunal correspóndelle á presidenta. A actividade a desenvolver como persoal directivo estará suxeita a avaliación conforme aos criterios de eficacia e eficiencia, responsabilidade pola súa xestión e control de resultados en relación cos obxetivos que lle sexan marcados e co cumprimento das funcións que lle corresponden. O aspirante nomeado queda sometido ao réxime de incompatibilidades establecido na lexislación vixente. O aspirante nomeado poderá ser removido libremente do seu posto por decisión do órgano competente e, polo tanto, a duración do contrato corresponderase co tempo que transcorra ata o seu cese polo órgano competente. No caso de que non se presenten candidatos dentro do prazo, ou ningún dos presentados superase o proceso selectivo, o Tribunal proporá ao órgano competente a declaración de deserto do procedemento. Coa publicación da declaración de deserto ditada polo órgano competente, abrirase unha nova convocatoria de presentación de solicitudes de participación polo prazo de 5 días hábiles, non restrinxida a funcionarios ou laborais fixos da Xunta de Galicia ou da Deputación de Pontevedra. A nova convocatoria estará aberta a todas aquelas persoas que reúnan os requisitos establecidos no apartado 2.2 destas Bases, que disporán de 5 días hábiles para presentar as súas solicitudes de participación no procedemento, contados dende o día seguinte da publicación da declaración de deserto e nova convocatoria aberta no Boletín Oficial de Pontevedra (BOP). A nova convocatoria rexerase integramente, en todos os seus trámites, polo procedemento indicado nesta Bases. As bases desta convocatoria vinculan ao Consorcio, o tribunal cualificador e os aspirantes que participen no proceso selectivo convocado. O tribunal queda facultado para interpretar a base da convocatoria, para resolver cantas dúbidas e incidencias presente a súa aplicación e para adoptar os acordos necesarios procurando a boa orde e desenvolvemento do proceso selectivo. O proceso selectivo regularase polo disposto nas bases da convocatoria e no non previsto nestas pola Lei 7/2007, de 12 de abril, polo Real decreto lexislativo 781/86, do 18 de abril, e polo Real decreto 364/95, polo que se aprobou o Regulamento xeral de ingreso do persoal ó servizo da Administración do Estado, o Real decreto 896/1991, de 7 de xuño, sobre procedemento de selección na Administración local, a lei 2/2015, do 29 de abril, do emprego público de Galicia e Real Decreto 1382/1985, de 1 de agosto, polo que se regula a relación laboral de caracter especial do persoal de alta dirección. A convocatoria, a resolución aprobatoria das bases da convocatoria e cantos actos administrativos deriven delas e da actuación do tribunal poderán ser impugnados nos casos e na forma establecidos pola Lei 30/92, do 26 de novembro, modificada pola Lei 4/99, así como a Lei 29/98, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións do tribunal segundo o previsto na citada Lei 30/1992.” Contra esta Resolución, que pon fin a vía administrativa, poderá interpoñerse o recurso potestativo de reposición ante a Presidencia no prazo dun mes contados desde o día seguinte ao da súa publicación no Boletín Oficial da Provincia de Pontevedra, ou ben directamente recurso contencioso-administritivo ante o Xulgado do Contencioso-Administrativo de Pontevedra no prazo de dous meses contados desde o día seguinte ao da súa publicación no Boletín Oficial da Provincia de Pontevedra. No caso de interpoñerse o recurso potestativo de reposición, deberase resolver e notificar no prazo dun mes, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo no prazo de seis meses contados desde o día seguinte da aquel no que deba entenderse presuntamente desestimado o recurso de reposición interposto. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, 28 de outubro de 2015.—A presidenta, Mª del Carmen Silva Rego.—A secretaria-interventora, Mª Teresa Escudero Barral.